**14-րդ շաբաթ**

**Ամսաթիվ՝** —————————

**Կրթական հարթակ՝ 8-րդ**

**ՈՒսուցիչ՝** —————————————————

**Դասագիրք՝ «Գրականություն 7», Դավիթ Գասպարյան**

 **«Հայոց լեզու 7», Հովհ․ Բարսեղյան**

**Կրկնություն - Գիտելիքի ստուգում**

* **Գրել հետևյալ արտահայտությունների բացատրությունները**
	+ ձայն տալ —————————————
	+ գլխի ընկնել —————————————
	+ որոշում ընդունել —————————————
	+ երես թեքել —————————————
	+ գլուխ տանել —————————————
* **Գրել հետևյալ բառերի հոմանիշները․**
	+ կրկին —————————————
	+ լուսավոր —————————————
	+ արտասվել —————————————
	+ ապագա —————————————
* **Գրել հետևյալ բառերի հականիշները**
	+ անմեղ —————————————
	+ տաքություն —————————————
	+ նուրբ —————————————
	+ սկսել —————————————

**Նոր դաս։**

**Բառագիտություն։**

* **Սովորել հետևյալ բառերի և արտահայտությունների նշանակությունները՝**
	+ Ի մի գումարվեր – համախմբվեր
	+ Ոստան – թագավորանիստ քաղաք, մայրաքաղաք, երկրի գլխավոր մաս
	+ Ծածանվել –ալիքաձև շարժվել, փողփողել
	+ Իսպառ – ամբողջովին, լիովին
* **Սովորել հետևյալ բառերի հոմանիշները**
	+
	+ Երնեկ – երանի
	+ Փայլել – շողալ
	+ Ցավ – կսկիծ
	+ Երկմտել – կասկածել
	+ Անդաստան – դաշտ, արտ, հանդ
* **Սովորել հետևյալ բառերի հականիշները**
	+
	+ Երբեք – միշտ
	+ Վերջ տալ – սկսել
	+ Կորչել – գտնվել
	+ Փոքրոգի – վեհանձն, մեծահոգի
* **Հետյալ բառերն արտագրել տետրում և սովորել դրանց ուղագրությունը՝** *փոքրոգի, երբեք, վարդ, վերջ*

**Գրականություն –** **«Երնեկ թե այս նոր տարին» Ռաֆայել Պատկանյան**

Երնեկ, թե այս նոր տարին

Վերջ տար հայի ցավերին,

Չարը կորչեր ու բարին

Բուն դներ մեր սրտերին:

Երնեկ, թե այս նոր տարին

Ազատ շնչեր Հայաստան,

և շուրջ Մասիս մեր սարին

Փայլեին վարդ-անդաստան:

Երնեկ, թե այս նոր տարին

Հայ ազգ ի մի գումարվեր,

Ի գլուխ Կարնոյ հայ ամրին

Հայի դրոշակ ծածաներ:

Երնեկ, թե այս նոր տարին

Ոտքի կանգներ Հայաստան,

և կիսաքանդ մեր Կարին

Լիներ քաղաք մեր ոստան:

Հայեր, երբեք չերկմտիք,

Կկատարվի այդ ամեն,

Եթե իսպառ մենք հանենք

Փոքրոգություն մեր սրտեն

**Մշակույթ – Հայկական Նոր Տարվա ավանդույթները**

Հին ժամանակներում, երբ **Սանտա Կլաուսն** ու **Ձմեռ պապը** դեռևս Հայաստան չէին հասել, մեր նախնիները Նոր տարվա տոնը մեր պես չէին նշում։ Սակայն, «օտար» ձմեռային հրաշագործների բացակայության պատճառով Հայաստանում ամենևին էլ տխուր չի եղել։

Հին առասպելի համաձայն հենց հունվարին է բնության աստված **Ամատուրը** սեր խոստովանել իր ապագա կնոջը՝ **Ամանորին**, ում պատվին էլ նոր տարվա տոնն անուն է ստացել։ Հետաքրքիր է, որ խոստովանության հետ մեկտեղ Ամատուրն իր սիրելիին խնձոր է նվիրել։ Եվ, ըստ ավանդույթի, ամանորյա գիշերը մարդիկ ներում էին միմյանց բոլոր վիրավորանքներն ու խնձոր էին նվիրում։

Հին հայերը երբեք տոնածառը փայլազարդերով չեն զարդարել։ Ընդունված է եղել կլոր գաթա թխել, որի կենտրոնում զեյթունի ճյուղ էին ամրացնում ու վրան չրեր ու ընկույզ էին կախում։ Հետո, երբ ճյուղից կախված հյուրասիրությունները վերջանում էին, ընտանիքի յուրաքանչյուր անդամ դրա վրա իր մազն էր կապում ու ճյուղը նետում էին թոնիրը, որպես ընտանիքի բոլոր անդամների երկարակեցության երաշխիք։ Իսկ փայլերով զարդարված տոնածառի փոխարեն հայուհիները չորացած խոտերից ու բույսերից ավանդական ծառ էին սարքում։

Մեր նախնիները նոր տարվա գիշերը սիրում էին իմանալ, թե ինչպիսին կլինի եկող տարին։ Այդպիսի «գուշակությունների» համար հարցի օբյեկտի ձևով հատուկ բլիթներ էին թխվում. եթե հերաքրքրում էր ֆինանսական հարցը, ապա բլիթը թխում էին քսակի տեսքով, եթե տնային կենդանու առողջության մասին՝ կովի տեսքով և այլն։ Եթե խմորը բարձրանում էր, նշանակում է տվյալ հարցում հաջողություն էր սպասվում։

Եվս մեկ հետաքրքիր հայկական սովորույթ էր սկսվում հունվարի մեկի գիշերը։ Տանտերը անտառից կոճղ էր բերում տուն, և մինչև Սուրբ ծնունդ տուն եկած յուրաքանչյուր հյուրը կոճղից կարող էր մի կտոր պոկել, այն գցել կրակի մեջ ու երազանք պահել։

**Հարցեր և առաջադրանքներ**

* Ինչպե՞ս է առաջացել Ամանոր անունը։
* Որո՞նք են եղել ավանդույթները։
* Դու ի՞նչ ավանդույթներ ես լսել կամ գիտես Ամանորի մասին։

**Ուղղագրություն –Կրկնություն՝ Ձ-Ծ-Ց-ի և Դ-Տ-Թ-ի ուղղագրությունը։**

**Հարցեր և առաջադրանքներ**

* Որո՞նք են **Դ-Տ-Թ**-ի և **Ձ-Ծ-Ց**-ի ուղղագրական և ուղղախոսական կանոնները։
* Ի՞նչ բացառություններ կան։ Բերել օրինակներ

**Հանձնարարություններ**

1. **Բաց թողնված տեղերում լրացրու Ձ, Ծ, կամ Ց տառերը։**

Հանդեր — արան

Ար — ակուրդ

Ըն — երցել

Լվա — ք

Լու — կի

Փոր —

Ծա — կել

Մր — ունակ

Վար — ավճար

Փոր — առու

Բար — ունք

Բա — արձակ

Բռուն — ք

Թխվա — ք

Ծա — կոց

Հար — ակում

Հար — ուփորձ:

1. **Բաց թողնված տեղերում լրացրու Դ, Տ, կամ Թ տառերը։**

Աղո — ք

Անօ —

Ար — ուկ

Եր — վել

Եր — ևեկություն

Զար —

Որ — ի

Ակնթար —

Ար — ուն

Հար — արել

Կր — սեր

Առաջնոր —

Գեղար — ։

**Հանձնարարություններ**

**Գրականություն - «Երնեկ թե այս նոր տարին»** Ռաֆայել Պատկանյան

* Ի՞նչ տրամադրություն է հաղորդում բանաստեղծությունը։
* Հեղինակն ի՞նչ մաղթանք ու ցանկություն ունի Նոր տարվա համար։
* Բացատրիր վերջին քառատողի իմաստը։
* Դու ի՞նչ ցանկություններ ունես Նոր տարվա համար։
* Ի՞նչ ի նկատի ունի Պատկանյանը՝ ասելով «բարին բուն դներ մեր սրտերին»:
* **Գրիր քո ստեղծագործությունը՝ «Երնեկ թե այս Նոր տարին» թեմայով։**

**Բառագիտություն** – Բառատետրում արտագրել և սովորել աշխատանքային փաթեթում ներառված բառերի ու արտահայտությունների իմաստները, հոմանիշներն ու հականիշները։

**Ուղղագրություն - Ձ, Ծ, Ց** եւ **Դ, Տ, Թ** բաղաձայնների ուղղագրության կրկնողություն։

* Աշխատանքային փաթեթում տեղ գտած սահմանումները կրկնել և կարողանալ բացատրել
* Պատասխանել աշխատանքային փաթեթի հարցերին և կատարել հանձնարարությունները։

**Մշակույթ –** **Հայկական Նոր Տարվա ավանդույթները։**

* Աշխատանքային փաթեթում ներառված դասանյութը կարդալ, կարողանալ վերարտադրել սեփական խոսքերով և պատասխանել դասանյութի հարցերին